Yekaterina Xadaseviç-Lisovaya

Yekaterina Stanislavovna Xadaseviç-Lisovaya (; ) — Belarus yazıçısı, nasir, müəllim. Belarus Milli Ədəbi Mükafatı laureatı.

2006-cı ilin aprelindən Belarus Yazıçılar Birliyinin və Belarus Yazıçılar İttifaqının uşaq ədəbiyyatı bölməsinin büro üzvüdür. “Vyaselka” və “Maladosts” jurnallarının redaksiya heyətinə daxildir.
 Həyatı 
Yekaterina Xadaseviç-Lisovaya 24 aprel 1979-cu ildə hazırda yaşadığı və işlədiyi Minsk vilayətinin Jdanoviçi kəndində doğulub boya-başa çatıb.

O, Jdanoviçi orta məktəbini, sonra Minsk Dövlət Pedaqoji Texnikumunu, M.Tank adına Belarus Dövlət Pedaqoji Universitetini bitirib. Təhsilini başa vurduqdan sonra Yekaterina Stanislavovna doğma Jdanoviç orta məktəbinə ibtidai sinif müəllimi kimi qayıdıb və bu gün də burada işləyir.

Yekaterina Xadaseviç-Lisovaya ilk əsərlərini 10 yaşında yazmağa başlayıb. Onun ilk debütü 1996-cı ildə "Pershatsvet" jurnalında baş verib.
 Ailəsi 
 Valideynləri - anası - Qalina Silvestrovna Xadaseviç - BSSR-də təhsil əlaçı tələbəsi, atası - Stanislav Vladimiroviç Xadaseviç - birinci dərəcəli yük maşını sürücüsü.
 Yekaterinanın böyük qardaşı Dmitri və kiçik bacısı Natalya var.
 Həyat yoldaşı - Dmitri Lisovoy, dizayn mühəndisi. Oğlu Stanislav (d.2004) anası tərəfindən yazılmış nağılların baş qəhrəmanı Stasikin prototipi.

Yekaterina Xadaseviç-Lisovayanın əsərlərində kosmik mövzulara tez-tez rast gəlinir. Bir gün yazıçı oxucudan hədiyyə olaraq ulduzla bəzədilmiş sehrli çubuq alır və o vaxtdan Yekaterina Stanislavovna ulduz şəkilli suvenirlər və əşyalar kolleksiyası toplamağa başlayıb.

 Yaradıcılığı 
Yekaterina Xadaseviç-Lisovaya ilk növbədə uşaq ədəbiyyatı sahəsində çalışır. Bu müəllifin yaradıcılığının əsas istiqamətidir. Lakin Yekaterina Stanislavovnanın böyüklər üçün də əsərləri var. “Vyaselka”, “Byarozka”, “Yelləncək”, “Maladosts”, “Nyoman”, “Doğma təbiət” jurnallarında, “Ədəbiyyat və Mədəniyyət”, “Minskaya Prauda”, “Nastaunitskaya qazeta” “Prystaliça” və s. qəzetlərdə daima dərc olunur.

Yekaterina Xadaseviç-Lisovanın əsərləri kollektiv toplularda da nəşr edilib.
 “Kitab pərisinin nağılları” sərgisi 
24 aprel 2024-cü il tarixində yazıçı Yekaterina Xadaseviç-Lisovanın 45 illik yubileyi münasibətilə Belarus Dövlət Ədəbiyyat Tarixi Muzeyində yazıçının yaradıcılığına həsr olunmuş “Kitab pərisinin nağılları” adlı müvəqqəti ədəbi-bədii sərgi açılıb. Açılışda yüzə yaxın qonaq iştirak edib. Qonaqlar arasında onun yaradıcılığının pərəstişkarları, kitabxanaçılar, rəssamlar, dizaynerlər, ailə üzvləri, məzunları, yazıçı həmkarları olub. Həmçinin qonaqlar arasında muzeyin baş elmi işçisi İrina Knyazeva, Belarus Ədəbiyyatı Tarixi Dövlət Muzeyinin direktoru Sergey Usik, Belarus Yazıçılar İttifaqının Minsk regional bölməsinin sədri Leonid Krivonos da olub.

Sərginin açılışı zamanı Belarus Yazıçılar İttifaqının Minsk şəhər bölməsinin sədri Mixail Poznyakov günün qəhrəmanının yaradıcılıq uğurlarına və məhsuldar yaradıcılıq fəaliyyətinə görə nüfuzlu ədəbi mükafatı - Maksim Boqdanoviç medalını təqdim edib.

“Kitab pərisinin nağılları” sərgisi bir növ hesabata, Yekaterina Xadaseviç-Lisovayanın ədəbi yaradıcılığının nailiyyətlərinin bədii xülasəsinə çevrilib. Sərgiyə gələnlər yazıçının planetlər şəklində təqdim olunan ədəbi kainatı ilə tanış olmaq imkanı əldə ediblər. Sərgi iştirakçıları planetdən planetə səyahət edərək, Yekaterina Xadaseviç-Lisovanın uşaqlıq və yeniyetməlik illəri, yaradıcılıq prosesinin sirləri və ailə dəstəyi, fotosessiyalar və oxucularla görüşlər haqqında məlumat əldə ediblər.
 “Kitab pərisinin nağılları” sərgisinin açılışı

 İstinadlar 

 Xarici keçidlər 
  (телеканал «:ru:Беларусь 3». Гость: Екатерина Хадасевич-Лисовая. 21 декабря 2015)
  (телеканал «:ru:СТВ (телеканал, Белоруссия)». 6 ноября 2016)
  (телеканал «:ru:Беларусь 3». Гость: Екатерина Хадасевич-Лисовая. 30 апреля 2019)
  (телеканал «:ru:Беларусь 3». Гость: Екатерина Хадасевич-Лисовая. 8 января 2022)
  (канал «Культура» Белорусского радио. Гость: Екатерина Хадасевич-Лисовая. 29 апреля 2024)